Modificări importante în transportul în comun din Timişoara
Duminică, 12.05.2024, în intervalul orar 08:30 – 14:00, va avea loc evenimentul sportiv “Timotion – Timișoara se mișcă”.
Traficul rutier va fi închis pe sectorul cuprins între Bulevardul. I.C Brătianu – strada 20 Decembrie 1989 – bulevardul Vasile Pârvan – bulevardul Corneliu Coposu – Splaiul Nistrului – Strada J.H. Pestalozzi, a transmis STPT.
Circulația mijloacelor de transport în zonă va fi deviată, după cum urmează:
– troleibuzele liniei 16 vor circula, pe tronsonul cuprins între Poșta Mare și Complexul Studențesc, pe ambele sensuri de deplasare, pe traseul liniei 15,
– autobuzele liniei E8, între Ciclop și Piața N. Bălcescu, vor circula, pe ambele sensuri de deplasare, pe traseul: strada Iepurelui – strada Ștefan cel Mare – bulevardul Eroilor de la Tisa – bulevardul Victor Babeș – Bulevardul Mihai Viteazu – Piața N. Bălcescu,
– autobuzele liniilor M37, M51 și Expres 7 vor circula pe ambele sensuri de deplasare, pe traseul: strada Traian Grozăvescu – bulevardul Mihai Eminescu – strada Michelangelo – strada Cluj (pentru sensul spre Calea Girocului)/Aleea F.C.Ripensia (pentru retur) – bulevardul Victor Babeș – bulevardul Mihai Viteazu – splaiul Tudor Vladimirescu și, în continuare, pe traseele cunoscute,
– autobuzele liniei Expres 3, între Complexul Studențesc și Gara de Nord, vor circula, pe traseul spre Gara de Nord, pe Aleea F.C. Ripensia – bulevardul Eroilor de la Tisa – bulevardul Victor Babeș – Bulevardul Mihai Viteazu – splaiul Tudor Vladimirescu și, în continuare, pe traseul cunoscut. Pentru traseul spre strada Apicultorilor- retur, va urma traseul: bulevardul Regele Ferdinand I – bulevardul Mihai Viteazu – bulevardul Victor Babeș – strada Cluj și, în continuare, pe traseul cunoscut,
– autobuzul liniei 21, între Ciclop și Poșta Mare, va circula pe traseul spre Poșta Mare, după cum urmează: strada Iepurelui – strada Ștefan cel Mare – bulevardul Eroilor de la Tisa – Aleea F.C. Ripensia – strada Michelangelo – bulevardul I.C.Brătianu – strada Traian Grozăvescu. Traseul de retur va fi: strada Traian Grozăvescu – bulevardul Mihai Eminescu – strada Michelangelo – strada Cluj – bulevardul Eroilor de la Tisa – strada Ștefan cel Mare – strada Iepurelui și, în continuare, pe traseul cunoscut.